**MICROBIOMUL ORAL ȘI PATOLOGIA LOCALĂ ȘI GENERALĂ**

**Corneliu Zeana, Theodor Vizitiu**

Cercetări de anvergură cu privire la microbiomul digestiv, ignorant o lungă perioadă de timp, au deschis o nouă eră în descifrarea relațiilor dintre acesta și starea de sănătate sau îmbolnăvire. Cunoștințele în acest domeniu se acumulează în mannieră exponențială.

Intestinul gros este locul unde, microbiomul cantonat în tubul digestiv are cea mai amplă dezvoltare, conținutul fecal fiind în majoritate format din masa bcteriană. Cel de al doilea sector în care microbiomul este bine reprezentat este cavitatea bucală.

Între cele două extremități mecanismele fiziologice asigură o cvasisterilitate sau o marcată scădere a populației microbiontale, grație acțiunii acidului clorhidric gastric și al unor bariere imunologice dominate de IgA. Stratul de mucus asigură deasemeni o bună izolare a epiteliului digestiv.

Numărul speciilor (în principal microbiene) prezente în cavitatea bucală este foarte mare și cu importante variații în funcție de numeroși factori. În legătură cu patologia locală, microbiomul oral este implicat în diverse stomatite, în parodontoză, carii, formarea tartrului, infecțiile pulpare și, mai recent, în patologia infecțioasă a implantelor dentare. Este deasemeni importantă implicarea microbiotei orale în patologia generală. Infecția de focar, mult dezbătută cu ceva vreme în urmă, apoi aproape abandonată ca teorie patogenetică, este repusă recent în discuție.

Microbiota orală are relații clare cu diabetul zaharat, cu patologia cardiovasculară (pe calea inflamației subclinice dar evidente prin determinări de laborator), cu bolile autoimmune ș.a.